b"\n_START_ARTICLE_\nJosep Se\xc3\xb1\xc3\xa9 Escudero\n_START_SECTION_\nTraject\xc3\xb2ria esportiva\n_START_PARAGRAPH_\nSe\xc3\xb1\xc3\xa9 es va formar amb el Terrassa FC, despr\xc3\xa9s d'haver comen\xc3\xa7at a jugar amb el Sant Cugat Esport i Junior, i va debutar com a s\xc3\xa8nior el 2010, a la Segona divisi\xc3\xb3 espanyola de futbol B. El juliol d'aquell any va fitxar pel Real Madrid CF, per jugar al Real Madrid C a la tercera divisi\xc3\xb3._NEWLINE_El 30 de juliol de 2012 Se\xc3\xb1\xc3\xa9 fou cedit al Real Oviedo de la Segona B, per un any. El 5 de juliol de l'any seg\xc3\xbcent va signar un contracte permanent d'un any amb el club, despr\xc3\xa9s que expir\xc3\xa9s el contracte anterior amb el Real Madrid._NEWLINE_El 24 de gener de 2015 Se\xc3\xb1\xc3\xa9 va rescindir el contracte amb els Carbayones, i va signar per un any amb el Celta de Vigo l'endem\xc3\xa0, per jugar al Celta de Vigo B tamb\xc3\xa9 a la tercera divisi\xc3\xb3._NEWLINE_El 29 de juliol de 2015 Se\xc3\xb1\xc3\xa9 fou promocionat definitivament al primer equip del Celta a La Liga. Va debutar com a professional el 28 de novembre, entrant com a suplent als darrers minuts en el lloc de Fabi\xc3\xa1n Orellana en una vict\xc3\xb2ria per 2\xe2\x80\x931 a casa contra l'Sporting de Gij\xc3\xb3n._NEWLINE_El 20 de juliol de 2017, Se\xc3\xb1\xc3\xa9 fou traspassat a la Cultural y Deportiva Leonesa de la segona divisi\xc3\xb3."